જામજોધપુર વિસ્તારમાંથી પસાર થતી નર્મદાની પાણીની પાઈપ લાઈનમાં બેફામ રીતે પાણીની ચોરી થાય છે તેવી સરકારી તંત્રને જાણકારી મળતા પાણી પુરવઠા વિભાગની ટીમ દ્વારા ચકાસણી હાથ ધરવામાં આવી હતી. જે દરમિયાન સાત જેટલા ખેડુતોએ પાણીની ચોરી કરી હોવાનું ધ્યાનમાં આવ્યું હતું. જેથી પાણી પુરવઠા વિભાગના કાર્યપાલક ઈજનેર દ્વારા જામજોધપુર પોલીસ મથકમાં એક મહિલા સહિત સાત આરોપીઓ સામે પાણી ચોરીની ફરીયાદ નોંધાવી છે.